Brětnja-Michałki. Srjedź awgusta planowane lětuše 43. němsko-serbske swjedźenske hry w Brětni-Michałkach w tym času njebudu. Hinak hač druhdźe, hdźež su podobne podawki lětsa dospołnje wotprajili, pak wjesna rada wo tym rozmysluje swjedźeń přestorčić. Móžny termin móhł być kónc tydźenja srjedź abo kónc septembra, praji wjesny předstejićer Lothar Kujasch. Na kóždy pad pak dyrbja program přikrótšić. Kujasch móhł sej předstajić, zo zahaja swjedźeń sobotu wječor z korčmowym kwisom, štož je na lońšej premjerje dobry wothłós žnjało. Njedźelu móhli Božu słužbu w bróžni swjećić a program serbskeje rejwanskeje a drastoweje skupiny pokazać.
Wobdźěla so na swjatku hudźby
Wojerecy. We wobłuku staroměšćanskeho bulwara wobdźěli so město Wojerecy přichodnu njedźelu na Fête de la musique. Kaž stajnje na najdlěšim dnju lěta wotměja so po wšěm swěće nadróžne hudźbne akcije, kotrež je francoski kulturny minister Jack Lang 1981 do žiwjenja zwołał. We Wojerecach chcedźa 21. junija w času wot 16 do 21 hodź. pod hołym njebjom hudźić.
Twarske dźěła pozdźišo
szl_Latn slv_Latn szl_Latn bos_Latn